

Telki Község Önkormányzata

2089 Telki, Petőfi u.1.

Telefon: (06) 26 920 801

E-mail: hivatal@telki.hu

[www.telki.hu](http://www.telki.hu)

**ELŐTERJESZTÉS**

**A Képviselő-testület 2022. május 30-i rendes ülésére**

**Környezetvédelmi Alap pályázatok elbírálásáról**

**A napirendet tárgyaló ülés dátuma**: **2022.05.30.**

**A napirendet tárgyaló ülés:** **Pénzügyi Bizottság**, **Képviselő-testület**

**Előterjesztő:** **Deltai Károly polgármester**

**Az előterjesztést készítette:** **dr. Lack Mónika jegyző**

**A napirendet tárgyaló ülés típusa:** **nyílt** / zárt

**A napirendet tárgyaló ülés típusa:** **rendes /** rendkívüli

**A határozat elfogadásához szükséges többség típusát:** **egyszerű** / minősített

**A szavazás módja:** **nyílt** / titkos

**1.Előzmények, különösen az adott tárgykörben hozott korábbi testületi döntések és azok végrehajtásának állása: ---**

**2. Jogszabályi hivatkozások**: A Környezetvédelmi Alapról szóló 3/2021.(II.24.) önkormányzati rendelet

**3.Költségkihatások és egyéb szükséges feltételeket, illetve megteremtésük javasolt forrásai:**

**4. Tényállás bemutatása:**

A Környezetvédelmi Alapról szóló 3/2021.(II.24.) önkormányzati rendelet alapján 2022. márciusában pályázat került kiírásra a 2022.évi Környezetvédelmi Alap felhasználására. A Telki Naplóban és az önkormányzat honlapján megjelent pályázati felhívásra három pályázat érkezett, egy magánszemélytől és két helyi civil szervezettől.

A hatályos rendelet értelmében a pályázat keretében minden olyan természetes személy, jogi személy és jogi személyiséggel nem rendelkező szervezet, amely az elnyert összegből a település közigazgatási területén a környezetvédelmi tárgyú törvényekben és az e rendeletben meghatározott célok szerinti környezetvédelmi tevékenységet végez benyújthat pályázatot.

Az Alapból pályázati úton elnyerhető támogatás formája vissza nem térítendő támogatás. Támogatás működési célra nem nyújtható.

A támogatás nyújtása során fő szempont, hogy a képviselő-testület környezetvédelmi tárgyú döntéseiben, koncepcióiban, terveiben meghatározott környezetvédelmi célok megvalósításra irányuljon a kezdeményezés megvalósítása. A helyi rendelet 4.§. (1) bekezdése értelmében az alap felhasználása a képviselő-testület által meghatározott önkormányzat környezetvédelmi feladatainak ellátásán felül, a helyi lakosság és civil szervezetek számára a közösséget szolgáló környezet-és természetvédelmi célok, kezdeményezések megvalósítása.

A pályázók nyilatkozatai alapján igényelt támogatás összege és programok:

|  |  |  |
| --- | --- | --- |
| **Szervezet** | **Támogatási igény összege**  | **Támogatás célja** |
| KOKUKKEgyesület | 380.000,- | Öregtölgy tanösvény mentén 3 db pihenőpad (rönkpad) kialakítása |
| Óvoda-Iskola Telkiben Alapítvány | 700.000,- | Újra Zöldiskola Program keretében iskola bejárata előtt 100 m2-es terület növényekkel telepítése, fűszernövénykert kialakítása, emeleti virágládák telepítése, beltéri növények beszerzése |
| Torma Tímea | A verzió: 520.000  B verzió: 240.000,- | A verzió: havonta 1 hasáb cikk környezetvédelmi témában Telki naplóba, heti 1 cikk Telki honlapjára és egyéb csatornákra környezetvédelmi témában B verzió: havonta 2 hasáb cikk környezetvédelmi témában Telki naplóba |
|  |  |  |

Telki, 2021. május 20.

Deltai Károly

Polgármester

**Határozati javaslat**

**Telki Község Polgármesterének**

**…/2022.(…….) Polgármesteri határozata**

**Környezetvédelmi Alap pályázatok elbírálásáról**

Telki község Képviselő-testülete pályázatot írt ki Környezetvédelmi Alapból történő 2022. évi támogatásra. A pályázati felhívásra 2 helyi illetékességű civil szervezet és 1 magánszemély adott be pályázatot.

A Képviselő-testület Környezetvédelmi Alapból 2022-ben az alábbi támogatást nyújtja:

|  |  |  |
| --- | --- | --- |
|  | **Szervezet** | **Támogatási összege** |
|  | KOKUKKEgyesület |  |
|  | Óvoda-Iskola Telkiben Alapítvány |  |
|  | Torma Tímea |  |
|  | **Összesen** |  |

A Képviselő-testület felhatalmazza a polgármestert, hogy a támogatási szerződéseket meg kösse.

Határidő: ……………..

Felelős: polgármester